Domenico Fontana

Domenico Fontana (Melide, Ticino, 1543 - Napoli, 1607ko ekainaren 28a) suitzar jatorriko arkitekto eta hirigilea izan zen. Berantiar Pizkundean Erroma eta Napolin lan egin zuen.

Sixto V.a aita santu zela (1585-1590), arkitekto ofiziala izan zen. Kapera Sixtinoa eraiki zuen Santa Maria Nagusian eta Laterango jauregiaren aurrealdea jaso zuen (1587). Sixto V.a hil eta gero, Napolira joan zen. Bertan, Errege jauregia eraiki zuen (1600-1602). Haren estiloak, Michelangelo eta Vignola oinarritzat hartuz, bidea zabaldu zion Maderno eta Berniniren eraikitzeko moduari.

Erreferentziak 

Italiako arkitektoak
Pizkundeko arkitektoak
Italiako arkitektura manierista
XVI. mendeko arkitektoak
XVII. mendeko arkitektoak
Napolin hildakoak